text: Minni vøkstur í útláti av vakstrarhúsgassi
text: #000001
text: Samlaða útlátið av vakstrarhúsgassi í Føroyum í 2021 var á leið 1,3 mió. tons av CO2 eindum, sum er 1 % meiri enn í 2020 – Tað er ein munandi minni vøkstur enn fýra undanfarnu árini
text: #000002
text: Umhvørvisstovan: Nýggj uppgerð vísir, at samlaða útlátið av vakstrarhúsgassi í 2021 var á leið 1,3 mió. tons av CO2 eindum, sum er 1 % meiri enn í 2020.
text: #000003
text: Vøksturin er munandi minni enn fýra tey undanfarnu árini, serliga í 2017 tá útlátið vaks 18 % og í 2018 tá vøksturin var 9 %.
text: #000004
text: Samlað útlát av vakstrarhúsgassi, við og uttan útlendsk fiskiskip, 2001-2021
text: #000005
text: Um vit hyggja at útlátinum uttan bunkringar hjá útlendskum fiskiskipum, er samlaða útlátið 1,0 mió. tons av CO2 eindum. Útlátið í 2021 var á leið 1 % hægri enn í 2020.
text: #000006
text: Áleið 85 % av samlaða útlátinum í 2021 stavaði frá nýtslu av brennievni.
text: #000007
text: Sum vanligt eiga fiskiskipini størstan partin av samlaða útlátinum, knøpp 50 %. Fiskiskip eiga helvtina av útlátinum, ið stavar frá brenning av olju. Av hesari helvtini eiga føroysk og útlendsk fiskiskip aftur hvør sína helvt. Á leið 14 % stava frá el- og hitaframleiðslu, tvs. SEV og brennistøðunum. Húsarhaldini eiga 9 %, ferðslan á vegum 9 %, ídnaðurin 5 %, onnur skip enn fiskiskip 4 % og handlar og stovnar 3 %.
text: #000008
text: Úti við 5 % av samlaða útlátinum av vakstrarhúsgassi stava frá nýtslu av F-gassi, sum eru sterk vakstrarhúsgass, ið verða brúkt í ídnaðinum. Meginparturin eru HFC-gass, sum verða brúkt í køliskipanum umborð á skipum.
text: #000009
text: Seinastu 6 % av útlátinum er frá landbúnaði, mest frá landbúnaðarjørð, serliga láturgass frá lendi, sum verður taðað á ymiskan hátt.
text: #000010
text: Orsøkir til minkandi vøkstur í útlatinum Ein orsøk til, at útlátið ikki økist eins nógv sum undanfarin ár er, at oljunýtslan er minkað. Høvðusorsøkin til hetta er, at nýtslan av tungolju í ídnaðinum minkaði 20 %.
text: #000011
text: Oljunýtslan til elframleiðslu er heldur ikki økt eins nógv og undanfarin ár. So hvørt sum meira varandi orka er tøk, fer oljunýtslan til elframleiðslu at minka.
text: #000012
text: Økingin í útlátinum av F-gassi er eisini minni enn undanfarin ár.
text: #000013
text: Størsta nýggja keldan er nýtsla av lendi, ella LULUCF, Land Use, Land Use Change and Forestry. Sum sæst á ovastu myndini, er útlát frá lendisnýtslu 3 % av samlaða útlátinum. Meginparturin er CO2 av graslendi, bø og haga, sum eru drenað. Av tí, at talan er um nýggj tøl, skulu tey takast við fyrivarni.
text: #000015
text: Dømi um aðrar nýggjar, men smærri keldur til útlát av vakstrarhúsgassi er útlát av metani frá tyrvingarplássum og láturgassi frá spillivatni, sum tilsamans er 1 % av samlaða útlátinum.
text: #000016
text: Gongdin í samlaða útlátinum (svart) og í útlátinum av vakstrarhúsgassi hjá brúkarabólkum, sum brenna olju, 2001-2021. Útlendsk fiskiskip eru ikki íroknað.
text: #000017
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000018
text: Fólkatingið vitjar SEV í Húsahaga
text: #000020
text: Helvtin av orkuni frá vindmyllulundum fer til spillis
text: #000022
text: Regin Mittún nýggjur fíggjarstjóri hjá Magn
text: #000023
text: Oljuprísur uppá 100 dollarar í eygsjón
text: #000024
text: Russland sendir oljutangaskip norður um Sibiria
text: #000025
text: Byggja heimsins størstu vindmylnuhøll í Esbjerg
text: #000026
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000031